
DR 30.11.2009 67 

 
Tuan Pengerusi [Datuk Dr. Haji Wan Junaidi Tuanku Jaafar]: Ya, Yang 

Berhormat Lipis.  

5.03 ptg. 

 Dato’ Dr. Mohamad Shahrum Osman [Lipis]: Terima kasih Tuan Pengerusi. 
Bagi Maksud Bekalan dan Pembangunan 27 - Kementerian Kerja Raya. Pertama sekali 
saya hendak menyentuh tentang Butiran 010100 - Pengurusan Atasan KKR. Saya mohon 
penjelasan daripada pihak kementerian. Apakah yang dimaksudkan dengan pengurusan 
atasan KKR ini kerana saya melihat dalam maksud bekalan di lain-lain kementerian tiada 
butiran bagi pengurusan atasan bagi kementerian-kementerian yang lain. Kementerian ini 
sahaja yang ada, jadi saya mohon penjelasan mengenai perkara tersebut. 

 Kedua, Butiran 030600 - Cawangan Kerja Pendidikan dan Pengajian Tinggi.  
Kalau kita lihat Rancangan Malaysia Kesembilan sudah hendak sampai ke penghujungnya, 
pada tahun hadapan adalah tahun terakhir, selepas itu Rancangan Malaysia Kesepuluh. 
Saya mohon penjelasan daripada kementerian berapa banyak sekolah menengah dan 
sekolah rendah yang dapat dibina sepanjang empat tahun rancangan ini? Berapakah projek 
yang telah dapat dibina mendahului jadual? Berapa projek sekolah yang telah dibina 
mengikut jadual? Berapakah projek yang tidak mengikut jadual dan yang tertinggal dan 
projek-projek yang sakit dan mengapa keadaan-keadaan itu berlaku? 

 Berikutnya ialah tentang Butiran 060500 - Peruntukan Latihan JKR. Di sini juga 
saya mohon penjelasan di manakah latihan-latihan dijalankan? Apakah kaitannya di antara 
program latihan ini dengan IKRAM yang saya lihat dahulu merupakan satu cawangan 
daripada Kementerian Kerja Raya.  Apakah pula kaitannya dengan ada satu universiti yang 
dipanggil sebagai Kolej Universiti Infrastruktur Malaysia? Saya rasa yang kebangsaan yang 
ada di Bangi yang kedua-dua itu duduk sebelah-menyebelah. Adakah ia sebahagian 
daripada kementerian ini atau mungkin berasingan? Bagaimana bentuk latihan mungkin 
diswastakan atau di outsourced kan kepada IKRAM dan sebagainya? Saya berkata begitu 
kerana saya percaya IKRAM ini telah diberikan oleh kerajaan dengan satu tujuan iaitu 
sebagai pusat latihan kepada staf ataupun pegawai terutamanya di Jabatan Kerja Raya 
ataupun di Kementerian Kerja Raya sendiri selain daripada staf-staf lain yang berkaitan 
dengan bidang-bidang kejuruteraan dan teknik. 

 Berikutnya ialah Butiran 00600 - Jalan-Jalan Raya Baru dan juga saya masukkan 
Butiran 00700 - Pembinaan Lain-lain Jalan Persekutuan dan Jambatan.  Pertama, saya 
hendak menarik perhatian kepada Laluan Persekutuan Malaysia 8 daripada Bentong 
sehingga ke Kuala Krai melalui Raub, Kuala Lipis, Gua Musang sampai ke Kuala Krai. Jadi 
jalan ini daripada Bentong sampai ke Kuala Lipis telah diperlebarkan, tetapi daripada Kuala 
Lipis ke Gua Musang, jalannya masih lagi teruk di mana tiada bahu jalan dan ini 
menyebabkan kadang-kadang berlaku kemalangan dan sebagainya. Walaupun kini ada 
pembaikan sebanyak RM80 juta yang telah diberi untuk membaiki jalan di Laluan 
Persekutuan Malaysia 8 ini daripada Kampung Relong, Kuala Lipis ke Gua Musang, tetapi 
saya lihat ia nampak sedikit sangat dan tempat yang dibaiki dan dimulakan kerja itu saya 
tidak tahu fasa berapa, dibuat tempat yang banyak kayu balak. Mungkin kerana kayu balak 
boleh mendatangkan hasil kepada kontraktor dan sebagai, oleh kerana itu mereka 
dahulukan tempat itu.  

Akan tetapi tempat yang sepatutnya dibaiki seperti jalan yang menaiki dan 
menurun bukit tidak diusik langsung, tempat yang bahaya ini. Ia dibuat di tempat yang 
senang dan tidak perlu. Jadi saya mohon penjelasan daripada pihak kementerian, sejauh 
manakah jalan di Laluan Persekutuan Malaysia 8 ini dapat dibina seterusnya terutama di 
kawasan tersebut. Begitu juga apabila musim perayaan dan sebagainya jalan itu menjadi 
sesak kerana laluan bandar Bentong dan bandar Raub. Ini dua bandar yang tidak dapat 
dielakkan setakat ini. Semalam saya sendiri pun, biasanya daripada Kuala Lipis ke Kuala 
Lumpur mengambil masa dua jam, tetapi semalam hendak balik ke Kuala Lumpur 
mengambil masa empat jam lebih kerana kesesakan jalan ini ia stuck di bandar Bentong 
dan juga di bandar Raub. 

 Jadi program pengumuman yang dibuat oleh Yang Amat Berhormat Perdana 
Menteri melalui bajetnya dahulu mengatakan akan diadakan jalan. Adakah mengikut laluan 
yang sama ataupun akan membuat alignment yang baru dari segi jalan ini?  



Tuan Pengerusi [Datuk Dr. Haji Wan Junaidi Tuanku Jaafar]: Ya, Yang. Berhormat Lipis. 5.03 ptg. Dato' Dr. Mohamad Shahrum Osman [Lipis]: Terima kasih Tuan Pengerusi. Bagi Maksud Bekalan dan Pembangunan 27- Kementerian Kerja Raya. Pertama sekali saya hendak menyentuh tentang Butiran 010100- Pengurusan Atasan KKR. Saya mohon penjelasan daripada pihak kementerian. Apakah yang dimaksudkan dengan pengurusan atasan KKR ini kerana saya melihat dalam maksud bekalan di lain-lain kementerian tiada butiran bagi pengurusan atasan bagi kementerian-kementerian yang lain. Kementerian ini sahaja yang ada, jadi saya mohon penjelasan mengenai perkara tersebut. Kedua, Butiran 030600- Cawangan Kerja Pendidikan dan Pengajian Tinggi. Kalau kita lihat Rancangan Malaysia Kesembilan sudah hendak sampai ke penghujungnya, pada tahun hadapan adalah tahun terakhir, selepas itu Rancangan Malaysia Kesepuluh. Saya mohon penjelasan daripada kementerian berapa banyak sekolah menengah dan sekolah rendah yang dapat dibina sepanjang empat tahun rancangan ini? Berapakah projek yang telah dapat dibina mendahului jadual? Berapa projek sekolah yang telah dibina mengikut jadual? Berapakah projek yang tidak mengikut jadual dan yang tertinggal dan projek-projek yang sakit dan mengapa keadaan-keadaan itu berlaku?. Berikutnya ialah tentang Butiran 060500- Peruntukan Latihan JKR. Di sini juga saya mohon penjelasan di manakah latihan-latihan dijalankan? Apakah kaitannya di antara program latihan ini dengan IKRAM yang saya lihat dahulu merupakan satu cawangan daripada Kementerian Kerja Raya. Apakah pula kaitannya dengan ada satu universiti yang dipanggil sebagai Kolej Universiti Infrastruktur Malaysia? Saya rasa yang kebangsaan yang ada di Bangi yang kedua-dua itu duduk sebelah-menyebelah. Adakah ia sebahagian daripada kementerian ini atau mungkin berasingan? Bagaimana bentuk latihan mungkin diswastakan atau di outsourced kan kepada IKRAM dan sebagainya? Saya berkata begitu kerana saya percaya IKRAM ini telah diberikan oleh kerajaan dengan satu tujuan iaitu sebagai pusat latihan kepada staf ataupun pegawai terutamanya di Jabatan Kerja Raya ataupun di Kementerian Kerja Raya sendiri selain daripada staf-staf lain yang berkaitan dengan bidang-bidang kejuruteraan dan teknik. Berikutnya ialah Butiran 00600- Jalan-Jalan Raya Baru dan juga saya masukkan Butiran 00700- Pembinaan Lain-lain Jalan Persekutuan dan Jambatan. Pertama, saya hendak menarik perhatian kepada Laluan Persekutuan Malaysia 8 daripada Bentong sehingga ke Kuala Krai melalui Raub, Kuala Lipis, Gua Musang sampai ke Kuala Krai. Jadi jalan ini daripada Bentong sampai ke Kuala Lipis telah diperlebarkan, tetapi daripada Kuala Lipis ke Gua Musang, jalannya masih lagi teruk di mana tiada bahu jalan dan ini menyebabkan kadang-kadang berlaku kemalangan dan sebagainya. Walaupun kini ada pembaikan sebanyak RM80 juta yang telah diberi untuk membaiki jalan di Laluan Persekutuan Malaysia 8 ini daripada Kampung Relong, Kuala Lipis ke Gua Musang, tetapi saya lihat ia nampak sedikit sangat dan tempat yang dibaiki dan dimulakan kerja itu saya tidak tahu fasa berapa, dibuat tempat yang banyak kayu balak. Mungkin kerana kayu balak boleh mendatangkan hasil kepada kontraktor dan sebagai, oleh kerana itu mereka dahulukan tempat itu. Akan tetapi tempat yang sepatutnya dibaiki seperti jalan yang menaiki dan menurun bukit tidak diusik langsung, tempat yang bahaya ini. Ia dibuat di tempat yang senang dan tidak perlu. Jadi saya mohon penjelasan daripada pihak kementerian, sejauh manakah jalan di Laluan Persekutuan Malaysia 8 ini dapat dibina seterusnya terutama di kawasan tersebut. Begitu juga apabila musim perayaan dan sebagainya jalan itu menjadi sesak kerana laluan bandar Bentong dan bandar Raub. Ini dua bandar yang tidak dapat dielakkan setakat ini. Semalam saya sendiri pun, biasanya daripada Kuala Lipis ke Kuala Lumpur mengambil masa dua jam, tetapi semalam hendak balik ke Kuala Lumpur mengambil masa empat jam lebih kerana kesesakan jalan ini ia stuck di bandar Bentong dan juga di bandar Raub. Jadi program pengumuman yang dibuat oleh Yang Amat Berhormat Perdana Menteri melalui bajetnya dahulu mengatakan akan diadakan jalan. Adakah mengikut laluan yang sama ataupun akan membuat alignment yang baru dari segi jalan ini?.